OKRESNÉ RIADITEĽSTVO HASIČSKÉHO A ZÁCHRANNÉHO ZBORU V PEZINKU

Hasičská 4, 902 01 Pezinok

• •

Podľa rozdeľovníka

• •

|  |  |  |  |  |  |
| --- | --- | --- | --- | --- | --- |
| **Váš list číslo/zo dňa** | **Naše číslo** | | **Vybavuje/linka** | | **Pezinok** |
|  | |  | |  |  |

### Vec

„Čas zvýšeného nebezpečenstva vzniku požiaru“

– vyhlásenie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Okresné riaditeľstvo Hasičského a záchranného zboru v Pezinku posúdilo v súlade s § 21 písm. o) zákona č. 314/2001 Z. z. o ochrane pred požiarmi v znení neskorších predpisov a na základe § 2 vyhlášky MV SR č. 121/2002 Z. z. o požiarnej prevencii v znení neskorších predpisov **v y h l a s u j e čas zvýšeného nebezpečenstva vzniku požiaru** pre všetky miesta na lesných pozemkoch v územnom obvode okresov Pezinok a Senec

**dňom 26. júna 2017 od 14.00 hod. do odvolania**.

Z hľadiska vývoja meteorologickej situácie na území Slovenska a predovšetkým vysokých teplôt s nedostatkom zrážok, dochádza k zvýšenému riziku vzniku požiarov na lesných pozemkoch, ktoré môžu spôsobiť veľké materiálne a enviromentálne škody, ako aj ohroziť zdravie a život osôb.

V čase zvýšeného nebezpečenstva vzniku požiarov je každý povinný dodržiavať zásady protipožiarnej bezpečnosti.

|  |  |  |  |  |  |
| --- | --- | --- | --- | --- | --- |
| 3 riadkovy CB 10 mm | Telefón | Fax | E-mail | Internet | IČO |
| +421/33/6401868 | 421/33/6401851 | jarmila.bartosova@minv.sk | www.minv.sk | 00151866 |

Fyzickým osobám sa podľa § 14 ods. 2 písm. a), b) a c) zákona č. 314//2001 Z. z. o ochrane pred požiarmi v znení neskorších predpisov na lesných pozemkoch **z a k a z u j e** najmä:

* fajčiť alebo používať otvorený oheň,
* vypaľovať porasty bylín, kríkov a stromov,
* zakladať oheň v priestoroch alebo na miestach, kde môže dôjsť k jeho rozšíreniu.

Vlastníci lesa, správcovia alebo obhospodarovatelia lesa v súvislosti s ochranou lesa pred požiarom sú podľa § 6b zákona č. 314/2001 Z. z. o ochrane pred požiarmi v znení neskorších predpisov a § 10 vyhlášky MV SR č. 121/2002 Z. z. o požiarnej prevencii v znení neskorších predpisov **p o v i n n í**  najmä:

* zabezpečovať v lesoch hliadkovaciu činnosť; pre osoby vykonávajúce hliadkovaciu činnosť vypracúvať časový harmonogram s určením trasy pochôdzok a s uvedením konkrétnych časov a miest, kde sa má hliadkovacia služba v danom čase nachádzať;, zabezpečiť jej vhodný systém spojenia s ohlasovňou požiarov,
* zabezpečiť umiestnenie potrebného množstva protipožiarneho náradia na určenom mieste v závislosti od plochy lesných porastov,
* udržiavať lesnú dopravnú sieť a zdroje vody na hasenie požiarov v stave umožňujúcom príjazd hasičskej jednotky a uskutočnenie zásahu,
* vytvárať rozčleňovacie pásy a prieseky v lese,
* spracúvať osobitné protipožiarne opatrenia pre plochy lesy postihnuté živelnou pohromou, zamerané najmä na:

1. urýchlené odstraňovanie dreva a ďalšieho horľavého odpadu z blízkosti objektov,
2. vytváranie rozčleňovacích pásov na zabránenie šírenia požiaru,
3. prednostné zabezpečenie prejazdnosti lesných ciest a zvážnic pre hasičskú techniku,

* vybaviť prenosnými hasiacimi prístrojmi stroje používané pri spracovaní dreva a zvyškov po ťažbe (napríklad lesné kolesové traktory, harvestory a iné vozidlá).